IKTATÓSZÁM: 7/434-8/2019 TÁRGY:a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde hálózat létszámkeretének módosítása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2019. szeptember 5.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- ../2019. (09.05.)

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

Pécsi Többcélú Agglomerációs Társulás (továbbiakban: Társulás) Társulási Tanácsának 5/2019. (III.6.) sz. nyílt határozatával döntött a Társulás és intézményei 2019. évi költségvetéséről. A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: Intézmény) 2019. évi létszámkerete a költségvetési határozat 8. sz. mellékletet szerint 59,5 fő.

Az Intézmény konzorciumi tagként részt vesz a 2017-ben Orfű Község Önkormányzata által benyújtott EFOP-1.5.2-16 „Humán közszolgáltatások fejlesztése térségi szemléletben” című projektben, a társulás több tagönkormányzatával, köznevelési és közművelődési intézményével és civil szervezettel. A pályázatban az intézmény szakmai, szakértői tevékenységet lát el, valamint képzéseket szervez és nyújt.

A vállalt indikátorok érintik a foglalkoztatotti feltételeket is. A pályázatban foglaltak szerint az Intézmény dolgozóinak létszámát egy fő, napi nyolc órában foglalkoztatott mentálhigiénés munkatárssal szükséges emelni fél éves időtartamra, melynek lejárta után három hónapra előírt a tovább foglalkoztatás.

A pályázatban a hat hónapra jutó bér és járulékok számolhatók el, a fennmaradó összeget az intézmény éves költségvetéséből szükséges finanszírozni. Az elszámolható költségek 181.000 forint havi munkabér, 39.802 forint járulékokkal. Az összeget az intézmény éves költségvetéséből szükséges kiegészíteni a 2019. és továbbiakban a 2020. évekre meghatározott diplomás minimálbér összegére.

Kérem, a Tisztelt Társulási Tanácsot, hogy a létszámbővítést szeptembertől kilenc hónap időtartamra 59,5 főről 60,5 főre módosítva szíveskedjen jóváhagyni, illetve a szükséges fedezetet az intézmény költségvetésében biztosítani.

Pécs, 2019. augusztus 28.

**Pfeffer József**

**elnök**